
Орган Лемковского И 


Оріаѓіа росдо\уа ш152с2опа сока 


Львов, четверг дня 9 грудня (26 листопада) 1937 


Выходит в каждый четверг. 


Редакция и администрация в Крыниці. — Адрес ‚Лемко“ Крыница. 


Рок ГУ. 


Пренумерата в краю: 
30 грошей місячно, 


80 А квартально, 
1.50 е, полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 

Ціла, сторона 120 зл., “№ сто- 
роны 60, зл., */* стороны 35 зл., 
Чз стор. 20 зл., “ав стор. 10 зл.; 
оголошеня малы за 1 мм. 20 гр., 7 
в тексті 30 тр., перед текстом 
40 тр. При місячном и долшом 

оголошеню значна знижка. | 


Конто чекове Нр. 404.155. 


ОИНИ 


Ціна 1 екземпляра календара разом с великым календарем стінным выносит 50 грошей и кошты пересылкы. При 
замовленях 10 штук кошты пересылкы поносит администрация ЛЕМКА. Для кольпортеров великый опуст. Замавляти треба 
в администрации ЛЕМКА, Крыница 2. | 


УЖ ПОЯВИЛ СЯ БОГАТО ИЛЮСТРОВАНЫЙ 


[ КАЛЕНДАР „ЛЕМКА“ НА 1938. РОК || 


ПАЛАНИКА ААА ААА АЛАНИИ ААА 


(тарайме ся о инструкторов 
сельскых господарств. 


Поступ во всіх областях общественного жи- 
тя иде скорым темпом вперед. Розвиват ся ско- 
ро техника, человік говорит и чує голос с да- 
лекых кравв, тат по повітрю, запущат ся в 
глубины морскы, рыв под земльом як кертица, 
вынаходит ріяны убийственны газы, словом, 
перевертат світ в верх ногами. 

Лем в одной области, а именно в сельском 
господарстві зміны переходят так поволи, же 
здався на око. же их ніт совсем и же люде го- 
сподаруют и тепер так, як тосподарили их ді- 
ды и прадіды. 

Причином того являт ся брак заинтересо- 
заня тосподарскыма книжками и рольничима 
школами. Люде наши не посылают своих ді- 
тей до рольничих школ, где бы они научили 
ся новых способов тосподареня и вертаючи на 
отцовекый грунт переводити в практыці на- 
быты в школі знаня. 

А може винна тому и сама организация 
рольничих школ, котра предвиджат всього 
лем. 11 місяцов наукы, бели термин у\столя- 


ра, кравца чи коваля тырват аж з рокы. а по-. 


том ище терминатор мусит робити пару літ я- 
ко челядник и так аж може открыти свой вла- 
варштат. то якже можна жадати от аб- 
рольничой школы, штооы он по 
знал ся уж на веденю 
котре представлят 


оный 
сольвента 
11-ох місяцах наукы 
сельского господарства, 
значно больше трудности, як кажде ремесло. 

Прото’ тыж в тдеякых западных краях, 
як Дания. Голяндия и инши, справа тота вст 
иначе унята и там каждый кандыдат на сель- 
отбыват кромі наукы также 
термин в добре веденом сельском тосподар- 
стві, где мусит сам выполняти всякы роботы, 
звязаны с сельскым господарством. 


Такым способом набыват он практыкы и 
по отбытом термині вертат на господарство сво- 
єго родича не лем с грунтовным знанем теоры- 
тычным, але также вміє он перевести свои зна- 
ня в практыці. 

„Што очи видят — то сердце не болит”, 
гварит наша, народна приповідка и правду гва- 
рит. Не поможе 100 добрых книжок, ани 100 
выголошеных рефератов и бесід тилько, киль- 
ко поможе оден показ, оден примір. . 

Як люде видят, же у сусіда розрастат ся 
красні сад, то они также захотят мати вто у се- 
бе. як люде спостережут, же у сусіда зародило 
ся красне жито, то дораз допытуют ся, як он 
робил, же має такы, обыльны результаты и са- 
ми так робят, бо каждый пратне, каждый ста- 
рат ся, штобы его господарство давало як най- 
высши доходы. 

Прото тыж господарства на. селі могут под- 
нести ся лем ‘втотчас. коли в каждом селі бу- 
де оден, котрый буде давати перед, котрый 
перший заложит сад — перший выпродукує 
красне жито — перший осягне высоку молоч- 
ность коров и т. д. 

Такым предводителем може быти лем ин- 
структор рольничий, т. є. человік, котрый скон- 
чил сам рольничу школу и отбыл практыку на 
мна 


сельском господарстві. Инструктора такото не 
може оплатити оден селянин, але може его. лег- 
ко доплатити цігге село, а ище легче ла тмина. 

3 буджетї тромадском, чи тминном єет”та- 
ка маса ріжных росходов, же найде ся місце 
и на тот потребный и хосенный выдаток. Та- 
кый инструктор зрештом в коротком часі сам 
на себе заробит и не лем не буде тягаром села, 
але напевно по пару роках принесе селу ма- 
терияльны користи. 

Та оно може было бы и добре, скаже не- 
оден, але на чом буде такый инструктор учи- 
ти вести сельске тосподарство, вели в селі ніт 
никого, ктобы позволил мішати ся ему до сво- 
єго господарства 

И на тото вст рада. Никто не позволит ря- 
дити ся комуси чужому на своем господарстві 
и зрештом тото не было бы порадне. Але в каж- 
дом селі має громада невеликый фалаток трун- 
ту, а если не має, то може єго выарендовати и 
на тдм фалатку зачинат инструктор госпо- 
дарити. 

А коли люде увидят, што в него зародили 
ся красны буракы, жито, овес и т. д., сами 
придут до него по пораду и. втотчас аж зачне 
ся 6то діятельность, котра принесе користь ці- 
лому селу. 

С наших грунтов, хоц они яловы, даст ся 
вытягнут?и значно высши доходы, як до тепер, 
лем треба уміти взяти ся до того, а. той штукы 
могут нас научити лем сельскы инструкторы 
рольничи. 


Може уж конец войны в Испании. 


Испаниом перестали ся занимати на якый- 
си час вй „приятелГ”, бо мают свои клопоты. 
Скористали с того воюючи стороны и роспоча- 
ли меже собом переговоры. 

Червеный презыдент Катальонии, Компа- 
ныс прихал до Брукселі (Бельгия), где встр1- 
тил ся с послами тен. Франко, с котрыма кон- 


феровал над возможностями приверненя в И- 
спании констытуцийной монархии с отдільном 
автономиом для Катальонии. | 

Центральне правительство в Валенции, а 
особенно ето уміркованы члены мают ся годи- 
ти. на такый выход с братоубийственной 
ВОЙНЫ. 


де Зал 6 


РР № + 


Стр. 2. 


„ЛЕ МК 0” 


Кытайске правительство перенесло ся 
до Шуг-Кинг. 


Япония трубит по цілом світі, же не хоче 
кытайской землі, лем прагне знищити кому- 
низм в Азиџ, котрый розсаджат жолту расу. а- 
ле помимо того єй войска, посувают ся в глуби- 
ну Кытая и заберают одну провинцию за дру- 
гом. 

Одна с японскых армии наперат на Нан- 
кин — столицу Кытая. Чанг - Кай - Шек, ви- 
дячи перевагу японскых вовнных сил, перенес 
столицу с Нанкина до Шуг- Кинг, а сам зрек 
ся премероства, штобы заняти ся лем справа- 
ми войсковыма и обороны краю. 

Сонты, котры до того часу тримали ся в 


резерві, видячи, што дів ся в Кытаю, посвяча- 
ют чим раз больше увагы справам Далекого 
Всхода и выслали до Кытая, яко своего амба- 
садора Смырнова, котрый был заступником 
Зорошилова. 

Смырнов мав неограничены полномочия и 
мав перевести организацию кытайского вой- 
ска. Кром! того Совіты выслали до Кытая во- 
енны самолеты и летников. 

В Совтах слышит ся чим раз частійше 
жаданя актывного вовнного выступленя про- 
тив Японии. Опасность отже росширеня войны 
вст велика, 


ШЫЛА ЕТМ 4 ор ПЕНИЕ ВЕРОНИКИ АТАРА ГЫЛА ГУБАНЫН ЕЯЫД 


КЛОПОТЫ АНГЛИИ В ПАЛЕСТЫНІ. 


В Палестыні пануют дальше безпорядкы. 
Тырваючи отдавна розрухы в Трансйордании 
прибрали характер повстаня. Праві одночасно 
в ріжных місцевостях арабске населенє напало 
на англицкы постерункы полицийны и уряды. 

Повстанем руководит. Национальна Рада 
Арабов. Выдала она до своих сторонников 0- 
тозву, штобы не дали ся никому баламутити. . 

Англицкы власти выслали до збунтова- 
ных сел. войско, котре забрало закладников в 
особах ‚„мухтаров” (арабскых войтов). 


ГЕНЕРАЛЬНЫЙ ШТРАЙК АРАБОВ 
ВО ФРАНЦУСКОМ ТУНИСІ. 


Штобы здавити безпорядкы в Тунисі и 
Альтері, француске правительство арестовало 
предводителей арабскых националистов. По 
том аресті проводыров оголосили там арабы ге- 
неральный штрайк на знак солидарности с а- 
рестованыма. 

Штрайк обнимат чимраз ширши кругы по- 
мимо отозвы, выданой генеральным резыден- 
том францускым в Тунисі, завзываючой до 
спокою. 

В руху арабском досмотрюют ся рукы ні- 
мецкой и италиянской. | 


ЗАТІСНЕНЄ ЗВЯЗИ МЕЖЕ АНГЛИОМ 
И АМЕРЫКОМ. 


Англия и Амерыка, тоты дві найбольши 
демокрации цілого світа стремлят до затісне- 
ня звязи не лем политычной, &ле также и еко- 
номичной. Економичне сотрудництво тых двох 
держав сотворит силу, якой не опре ся никто. 

Англицкый премер и амерыканскый ми- 
нистер заявили уж о роспочатю приготовлень 
до господарчого. пакту, што выкликало силь- 
ный отзвук также во Франции. 

Злученый пакт господарчий обыйме также 
антлицкы кольонии: Австралию, Канаду, По- 
лудневу Афрыку и Нову Зеляндию. 


АНГЛИЯ РОБИТ ПРОБЫ ПОРОЗУМЛЕНЯ 
С НМЕЧЧИНОМ. 


Англия не занедбує жадной нагоды, што- 
‘бы ослабити приязнь италиянско - німецку и 
оттятнути Німеччину на свою сторону. 

В парляменті англицком появили ся толо- 
сы, штобы Німеччині отдати часть кольонии, 
розумів ся, так окровных, як того вымагат ин- 
терес державный Англии. 

До Німеччины выіхал Галифакс, котрый 
именем англицкого правительства конферовал 
с Гитлером и по повороті представил своему 
правительству жаданя Гитлера. 


Мают они быти не до принятя, бо Німеччи- 
на має жадати зміны границ также меже евро- 
пейскыма державами (хоче обкроити Чехосло- 
вакию), але торг вст уж роспочатый и в каж- 
дом разі належит 6го уважати за своего рода 
отпруженв в отношенях н!мецко - англицкых. 

Тым вст занепоковна Франция, котра ц1- 
лу свою политыку операт о звязь с Англиом и 
Амерыком. 


Ч. 47. (181) 

ПРИЯЗНЬ АНГЛИЦКО - БЕЛЬГИЙСКА. 


Визыта короля бельгийского Лвопольда Ш. 
в Льондон! и сердечне принятє вго через Ю- 
рия ҮІ. и англицкый народ, свідчат о великой 
приязни меже народами обох держав. 

На великом принятю, урядженом в коро- 
левском замку, оба королі выголосили бесіды, 
в котрых подчеркнули сталу приязнь меже о- 
бома, народами. 

Мы певны — сказал король бельтийскый 
— што в случаю поновного несчастя найдеме 
все в Англии тоту опору, козра в звязи с на- 
шим твердым постановленвм обороны допро- 
вадит до отверненя от нас всякой опасности, 
угрожаючой нашому кравви. 

ЗАПАДЕ ЕЕ ОЗС ОНИ ВВЬ, 
ДАЛЬШИ РОЗСТРІЛЫ В СОВІТАХ. 
Газеты доносят о дальших розстрілах ‘в 

Совиской Росии. Недавно розстріляно Ягоду, 

бывшого министра справ внутренных и началь- 

ника Г. П. У., а в пару дней позднійше, аре- 

стованых недавно совітскых дыпльоматов в 

Варшаві, Ковні, Берлині, и инших, о котрых 

арестованю донесли мы в попередном числі 

„Лемка/”. 

—000— 


ПАННЕН. СВЕН ОНИ ЗЕЕ УНЫН АТАМАЛАРЫ 
Глядают дальше напасти. 


Же в украинофилах жиє „бундючный” 
дух, тото не даст ся заперечити. Тота ,„бундюч- 
ність” росперат груди, каждого мазепинца, она 
розрастат и увеличат ся, аж наконец мусит ся 
выладовати, а радше, выбухат як бомба. 

Такых бомб выбухло немало в часі світо- 
вой войны. Выбухали они часто, а за каждым 
выбухом падало житє найлучших сынов рус- 
кого народа. 

Одны, загнаны клеветами и доносами в 
далекый німецкый край, мучили ся и гынули 
сотками в таборі в Талєргоф, с иншима не ро- 
били собі войсковы власти клопоту, але дораз 
на місци, где лем выбухла бомба, вішали их 
на, придорожных вербах, а ище инши попа- 
дали под вовнны суды, котры, операючи ся на 
доносах и клеветах, выдавали вырокы, засуд- 
жаючи на, кару смерти. 

Коли пригадат ся тоты тяжкы часы, коли 
станут перед очами веі тоты невинны жертвы 
чортовой ненависти, коли прийде на мысель 
мученнича смерть бл. п. Сандовичей, честных 
Верхомлян, Крегля, Мохнацкого и сотень и ты- 
сячей инших, жаль стискат сердце, слова, стря- 
гнут в горлі и слезы мимо волі наполняют очи. 

Думаючи о том мученничестві нашого на- 
рода, невольно приходит мысель уперта, остра, 
завзята, же не може быти згоды меже нами и 
нашима, клеветниками, же не можна, простити 
им той невинно пролятой кырви, тых роспач- 
ливых слез оставших вдов и сирот, и того роз- 
дераючого возкух йойку и плачу родин по не- 
счастных жертвах. 

И штобы не поддавати ся тым мыслям, 
червячим наши сердца, штобы не дати опано- 
вати ся ненависти и жажді мести, каждый с 
нас найрадше хотіл бы вычеркнути со своей 
памяти тот страшный, хоц короткый час нашой 
истории, и хотіл бы забыти о тых муках нашо- 
го народа, о тых жертвах, о талергофскых со- 
снах, о процесах, шибеницах и розстрілах. 

Хотіл бы... але штож, коли забыти не да- 
ют... тоты, котрых знова роспыхат „бундюч- 
ність”, котрым мало вязниц и мук, котры и 
днеска крикнули бы на ново: „распни, рас- 
пни!” 


Тоты люде уж ся не змінят николи, они 
мусят от часу до часу вышмарити со себе на- 
громаджену „бундючнсть”, они мусят выпу- 
стити бомбу. 

Таку бомбу выпустил недавно О. Вас. Смо- 
линскый, парох в Новой - Веси, знаный, яко. 
коронный свідок всіх политычных процесов, 
веденых в повіті новосандецком в часі світовой 
войны, котрый заскаржил г. Алексия Громо- 
сяка, войта и предсідателя чит. им. М. Качков- 
ского в Крыниці - Селі, сына бл. п. Николая 
Громосяка, засудженого дивизийным судом во 
Бідні на кару смерти. 

Предметом обжалованя вст мнима обида 
чести 0. Смолинского, котрой мал допустити ся 
г. Громосяк тым, же в день св. Апостолов Пе- 
тра и Павла, мал сказати до 6то Екец. Апо- 
стольского Администратора на приходстві в 
Крыниці, же причином перехода гдеякых сел 
на православив являют ся украинскы священ- 
никы в роді о. Смолинского, котры своим сві- 
доңтвом перед австрийскыма властями обни- 
жили авторытет и повагу духовенства и на- 
строили народ против себе. 

Г. Громосяк твердит, што в розговорї с А- 
постольскым Администратором не назвал име- 
ни 0. Смолинского, але высловил ся загально 
о украинскых священниках на Лемковщині и 
на тото предлагат в Городском Суді в Мушині, 
где веде ся справа, доказ правды. 

Не входячи в тото, якый оборот возме 
справа, процес рос'ятрює заживаючи раны — 
бо напоминат тоты страшны часы, о котрых 


‘хотіло бы ся забыти. Перед нашима очами став 


зас страшна, война, со всіма, звірствами, клеве- 
тами, подлостю и мерзкым доносчиковством. 
Стают образы, в котрых затінюют ся, темніют 
и счезают люде, а на их місце появляют ся ди- 
кы звіры, шакал! и гивны, алчны людского 
мяса. : 

Чиж. николи не дождеме ся часу, коли, 
скончит ся ненависть и клевета и коли на их 
місце‘ запанує християнска любов и згода? Чи 
все будут покутовати духы, глядаючи напа- 
сти?! 

—000— у 


но 


Ч. 47. (181) 


ГА 


На селі мало увагы. звертают на стравы. 
Каџуста и картофлі и знов картофлі и капуста, 
до того якыси крупы, або стеранка, молоко и 
кусок хліба — то цілый спис страв пересічного 
селянина. 

Часто таздыня не уміє што инше зварити, 

а часто, хоц и уміє, то не робит того, 60 — тва- 
рит — ніт на тото часу. Справу кормленя ува- 
жат ся за маловажну и зводит ся ю лем до т0- 
штобы заспокоити голод. 
Тымчасом напханє жолудка не дає нам 
ище потребной до роботы силы, ани не вскрі- 
плят людского организма. Штобы быти здоро- 
вым и сильным, треба конче так доберати стра- 
вы, штобы наш организм мал всі потребны 6- 
му кормовы складникы. 

Штобы тото зрозуміти, мусиме здати собі 
справу, котрый корм служит до удержаня и 
вскрішленя сил, якый ‚дав нашому организмо- 


ГО. 


ви тепло и якы складникы сут потребны ДО У-х 


держаня розвитя и росту наших дітей. 

Мусиме отже поділити стравы на три го- 
ловны групы. До першой групы страв належат: 
мясо, яйца, сыр, молоко и т. д. Служат они до 
вытворяня новых частинок нашого организма 
и дают нам силу до роботы. 

Друта трупа кормовых продуктов вытва- 
рят в нашом организмі тепло. Она, гріє наш ор- 
ганизм. До той групы належит омаста, отже 
толщ звірячий и рослинный (солонина, масло, 
олій), цукор, страры мучны и рослинны. 

Тоты дві групы кормовых продуктов сут 
основны и человік хотячи быти здоровым и 
сильным мусит принимати такый корм, штобы 
в него входили продукты першой и другой 
групы. 


Л.Е М-Н -0" 


Дбайме о поживны и смачны стравы. 


Кром! того однак организм людскый потре- 
бує ище денно около 2 литры воды, молока, а- 
бо юшок, а также конечных до розвитя орга- 
низму витамин, котры находят ся в суровых 
овочах и яринах, свіжом маслі, молоці, сырі 
и меді. 

Витамины сут потребны не лем для удер- 
жаня нашого ортанизма, в свіжости, але пере- 
довсем для дітей, бо они причиняют ся до скор- 
шого и сильнійшого розвитя организму. 

Коли познали мы вартость кормовых про- 
дуктов, треба ище старати ся о тото, штобы ка- 
жда, ‘страва, зроблена, с них была, стравна и 
смачна. Передовсем треба ся выстерігати страв 
несвіжих, пригріваных. 

Варити повинно ся лем тилько, килько по- 
треба, на, одно ідло, нпр. на обід, а на вечерю 
зарити знов свіжи стравы. Не ходит ту о тото, 
штобы стравы были дорогы, але мусят быти 0- 
ни смачны и свіжи. 

Притом треба конче робити зміны в стра- 

вах. Як можна ся с кухарскых книжок переко- 
нати, с самых бандурок даст ся зробити аж 
100 страв, а баранину можна приправити на 43 
способы. бст отже в чом выберати и тота сама 
страва, нпр. бандурка зроблена каждого дня и- 
наче, буде всім смаковати и принесе больше 
користи организмови, як варена все одына- 
ково. 
з В зимі єст час на, тото, штобы подбати кус 
о своє здравв и выгоду. бет час и на тото, што- 
бы урядити в селі курс вареня и домашното то- 
сподарства. Такы Курсы сут потребны, бо на 
них учат ся наши жены приготовляти смачны 
и здоровы стравы, котры поднесут силу и тру- 
доспособность наших селян. 


Трафила коса на камень. 


3 попередном числі донесли мы уж о том, 
же Суд Окружный в Сяноці засудил Тарань- 
ка, `отвічательного редактора мазепинской та- 
зеты „Наш Лемко” на 4 місяцы безвзглядного 
ареста, 50 зл. гривны и зворот судовых коштов. 

Не от днеска, але от самого початку истно- 
ваня газета „Наш Лемко” воює ложю, черне- 
нем и клеватами. „Наш Лемко” нападал на 
всіх, кто не хотіл быти украинофилем, писал 
ріжны небылицы о украинизации лемковского 
населеня — будьто всі лемкы уж ,„справдішні 
українці”, а лем гдеякы одыницы баламутят 
их и. неправдиво представляют Лемковщину. 

Достало ся уж неодному с наших людей 
от „Нашого Лемка”, але оден, не читаючи той 
шматкы, не знал, што там пишут, другому не 
хотіло волочити ся по судах, бо и так знал, же 
люде в тоты брехні не повірят, а инши ище 
гварили собі: „пес бреше, вітер несе” и также 
не отвічали на ріжны брехні и клеветы. 

Тото видно розбодрило панков с редакции 
„Нашого Лемка” и они припустили генераль- 
ный ‚литурм” на „всю кацапню, яка жиє ще в 
українських селах Лемківщини”, меже инши- 
ма также на нашого Высокодостойного и за- 
служеного діятеля О. Совітника Йоана, Полян- 
ского, бывшого вавідателя Апостольской А дми- 
нистрации для Лемковщины и теперешного па- 
роха, Вороблика Королевского. 

Але ту именно трафила коса. на камень. 
О. Сов. Полянскый зареаговал на шмарены на 
него в „Нашом Лемку” клеветы и заскаржил 
отвічательного редактора о обиду чести. Та- 
ранько, отвічательный редактор „Нашого Лем- 
БиС ОВЕН ИНЬ оз. ТОКА: ААВ 

Памятайме ‚ 
о зимушной помочи для безроботных! 


ка” заоферовал доказ правды и подал 12 Свід- 
ков, котры мали потвердити „правду” написа- 
ну в ‚,Нашом Лемку”. 

Свдкы тоты, хоц также украинофилы и 
сторонникы пана Таранькы, не потвердили той 
„правды и Суд выдал высше наведеный 
вырок. | 

Пану Таранькови прийде ся посідити на 
„крупах”, — але чи тото поможе панкам с ре- 
дакции „Налого Лемка””? 

Здав ся, што ні, бо як бы они перестали 
чернити и қлеветати, то не мали бы о чом пи- 
сати и треба бы было закрыти газету. Може 
однак тот вырок отворит очи тым, котры до 
тепер вірили всім вістям, подаваным через 
„Нашого Лемка” и принимали их за прав- 
ДИВЫ. 

Тепер они могут ся переконати, же панкы 
с редакции „Налиого’ Лемка” с розмыслом на- 
падают на наших людей, штобы подрывати их 
повагу и авторытет, штобы вадити меже собом 


людей и штобы в скаламученой воді ловити 
рыбу. 
А же там засудят п. Тараньку, чи кого 


другого, то нич не шкодит, а противно, пома- 
тат, бо за якый рок — два, як люде забудут, 
за што был засудженый, выроснут с такых 
панков .„Тараньків” новы украинскы герои и 
страдальцы за ревну „діяльність для украйн- 


ського народа”. В честь их зачне ся писати пі- . 


сні и их именами буде ся дальше баламутити 
народ. 
ЗААДА ОРНА ГОНЕ ИЕН НЫНЧЕ НЕНСИ 

Венгрия признала правительство ген. Фран- 
ко. Венгрия навязала звязь с представителем 
ген. Франко в Будапешті и министер вентер- 
скый Каныя повідомил о том урядово венгер- 
скый сейм. Тым самым Венгрия признала, офи- 
цияльно правительство ген. Франко. 


Стр. 3. 


Браво Коростенка. 


Послідными часами кроснянскый повіт 
под руководством свого діятеля г. д-ра Семена, 
Возняка розпочал свою живу діятельность. 
Великым єй кроком ест основанє Руского Цен- 
трального Кооператыва в Кросні. 

Але на том не закончена, просвітно - еконо- 
мична діятельность Кроснянщины. Видный ді- 
ятель кроснянского повіта не забыл також о 
селі Коростенці (Красной), котра в повоенных 
часах остала здеморализована мазепинскыма 
гайдамаками, котры баламутячи народ честны- 
ми и нечестными способами, хотіли сотворити 
в Красной бастион украинского руху и звідтам 
розпочати украинизацию дальших сел. 

Живе в том селі старенькый священник 
совітник Ап. Адм. Лемковщины о. Александер 
Прислопскый, талергофец, котрый як мог, б0- 
рол ся с мазепинскым рухом. Но на жаль стар- 
ческы силы не позволили вму на противділа- 
нє. Пришли сотрудникы, котры под предло- 
гом наукы співу, вщепляли в молоды сердца 
яд злобы, засіяли зерно ненависти, розпочали 
Каинову роботу. 

И здавало ся што новотный Каин - укра- 
інец запанує над селом, знищит всьо, што рус- 
ке, што зерно ненависти закоренит ся глубоко 
в сердцах Коростенкы, — здавало ся, што си- 
но-жолтый прапор завоює селом. 

Но нашли ся студенты, нашли * ся люде, 
котрым припомнули ся Наумович, Качков- 
скый и инши, и они рішили дати селу прав- 
диву науку и высказали ся за основанем чи- 
тальн! им. М. Качковского, котре отбыло ся 
дня 8. ХІ. 1937 р. день св. Димитрия. 

До дому г. Газдайкы, переполненого людь- 
ми, прекрасно удекорованого приехали с ріж- 
ных сторон гості. Прибыли милы делегаты об- 
ществ, а именно: мгр. Яновицка, рев. 6. Плеш- 
кевич и Дм. Процык. 

С хала ся громадно провинция: др. Семен 
Возняк, о. канцлер Йоан Полянскый, дыр. Бар- 
на с сынами, дыр. Кметко с Яблоницы, члены 
читальні и хор с Вавкы. 

Гостей привитала т. Теодора Русенко. О 
год. 15-ой розпочало ся Собранє под предсіда- 
тельством Впр. о. канцл. Йоана Полянского. 
Хор с Ванівкы отспівал молитву „Царю Небе- 
сный”. Доклад‘ о значеню читальні для села 
выголосил студент Федаш. Дівчинкы с Ванів- 
кы: Оршак Фенна и Анна и Пелягия Левко с 
Коростенкы прекрасно отдеклямовали выуче- 
ны вершикы, а потом ряд бесідников пояснил 
значенє читалень им. М. Качковского и наукы 
и просвіщеня`на, селі. 

Под конец собраня отспївал хор с Ванів- 
кы под руководством г-на Конст. Начаса пару 
прекрасных народных пісень и, приступлено 
до вписываня ся в члены читальні. Вписало 
ся в члены 58 людей, в том числі аж 28 жен- 
щин. 

В правленв были выбраны: Вайда. Дмитро, 
предс.; Теодора Русенко, тов. предс.; студент 
Николай Федаш, секр.; Кобаса Дмитро, библь.; 
Дзиндзьо Василь, касиер; Оршак Иван, Стор- 
нак Отефан, заст. членов; а Василь Левко, Ки- 
чан Григорий и Левко Юстина (жена Петра), 
члены контр. комисии. 

По вычерпаню всіх точок Собраня,: пред- 
сідатель заохотив місцевого населеня до про- 
світительной роботы, подяковал присутным за 
участь в Собраню и закрыл Собране. 


Л. Б. 

| 

Чи дал ты уж жертву на Руску Бурсу 

в Горлицах? Єсли ні, то зроб тото, як най- 
скорше!!! 


Стр. 4. 


Што чути в світіив краю 


Цікавый автомат. Шведскый инжинер Пе- 
терсон змайстровал новый автомат (скринку, с 
котрой за шмарены до ней гроши выскакуют 
ріжны предметы, як чеколяда, листовый па- 
пер и т. д. Такы автоматы видит ся по ста- 
ЦИЯХ). 

Автомат тот не лем вышмарят ріжны пред- 
меты, але также выдав решту, если у кого не 
было дробных грошей. бет то выгодне, бо до 
того часу треба. было метати лем означену мо- 
нету. 

Автомат Петерсона має ище одно свойство. 
а именно: сели кто шмарит до середины фаль- 
шивы гроши, або тузик, то автомат зачинат го- 
лосно дзвонити и знимат фотографию злоумы- 
шленника. 

Непочетный рекорд. Рекорд преступниче- 
ства добыл напевно Ню - Йорк. В р. 1936 попол- 
няно в Ню - Йорку што квадранс злочин, а што 
15 секунд меньше преступленє, при котром му- 
сіла интервениовати полиция. Каждого дня а- 
рестовано там 2.260 людей, а через цілый рок 
826.887. бели приняти под увату число населе- 
ня, то выходит, же што девятый человік сїдил 
там по крайной мірі раз в році в полицийном 
аресті. | \ 

Звада о наслідство — збудила вмерляка. 
В одном селі недалеко Будапешта помер бога- 
тый газда Стефан Ектардт. Сусіды згромадили 
ся коло трумны помершого. жалуючи прияте- 
ля, котрый был все веселый и охотно поматал 
каждому. 1 

До хаты пришла также якаси чорно одіта 

баба и подаючи ся за першу жену вмерлото, 
почала, ся вадити с вдовом и кричати. Звада 
продолжала ся так долго, аж вмерляк збудил 
ся и крикнул: „што вы ту робите?! буде ту ти- 
хо, чи ні?!”. Перестрашены бабы притихли. По- 
казало ся, же Ектард не умер, лем попал в лє- 
тарг (барз тяжкый сон, в котром человік став 
ся подобный до вмерлого), с котрого збудил 6- 
го крик вадячих ся баб. 
_ В Чехословакии роснут грибы. Помимо по- 
здной осени поручник жандармерии нашол в 
лісах Банекой Быстрицы недавно прекрасны 
грибы (білячкы) под снігом. На Словакии ище 
перед 2-ма тыжднями продавано на торгах еві- 
жи трибы. 

Посуваюча ся гора. Люде гварят, же тора 
с гором ся не сыйде, а тымчасом в Югославии 
вст гора Яковлиєвна, котра от долптого ча су по- 
воли, але стало посуват ся ку ріці Йошаница. 
Меже тором и р!ком лежит село Пазар, котре 
находит ся в правдивой опасности. 

Амерыка будує огромный самолет. Неза- 
долго в Злученых Державах Амерыкы Полн. 
мают выпустити новый самолет, найбольший, 
якый вст знаный до тепер. Самолет тот може 
помістити 100 люда, причом можна буде пере- 
летіти ним без приземленя через Океан Ве- 
ЛИКЫЙ. 

Пожар великой фабрыкы сукна. Недавно 
спалила, ся в Бельску одна с найбольших фа- 
брык сукна „Маркус Вольф и сыны”. 

Страшный огень, якый повстал в магазы- 
нах волны. не потрафили загасити численны 
огневы стражи помимо енергичных усилий. 
Втраты выносят около 3 милионы злотых. | 

Продаж выробов домашного промыслу. В 
Краков! открыто торговельну централю домаш- 
ного сельского и халупничого промыслу. Цен- 
траля тота буде приходити с помочом широкым 


Отвіт. редактор: Гарас Громосяк в Крыниці. 

кругам сельскых продуцентов, хотячи освобо- 
дити их от посередников, котры до тепер крив- 
дили немилосердно халупников. 

Италия доходит до власной ропы. Италия 
робит енергичны усилия, штобы дойти до вла- 
сной бензыны. В Неаполі кончат будову вели- 
чезной новочасной рафинерии ропы нафтяной 
коштом 70 милионов лиров. Має она перераб- 
ляти и очищати ропу спроваджану до Италии 
с Альбании. 

Кром! того амерыканскы спецы перево- 
дят баданя на италиянском острові Сыцылии 
и в Абисынии над возможностями вылобыва- 
ня там ропы. 


Желізнодорожна катастрофа в Испании. 
Дня 21. ХІ. т. р. в провинции испанской Ан- 
далюзии мала місце страшна, желізнодорожна, 
катастрофа, котра потягнула за собом смерть 
40-еро люда. Кромі того 150 людей было тяж- 
ко раненых. 

Смерть в копальні угля. На Шлеску Ополь- 
ском (Німеччина) .в- копальні угля ‚Королева 
Люиза” заламал ся филяр, находячий ся в пе- 
чері, положеной 340 метров под земльом и пе- 
чера завалила ся, засыпуючи углем 6-ох горни- 
КОВ, п 
Приступлено сейчас до спасательной ак- 
ции, котра однак была барз трудна, бо уголь 
засыпывал откопаны місца. Штобы достати ся 
до засыпаных углем горников, треба откопати 
ище 10 метров засыписка. Засыпаны торникы 
не дают жадного знаку житя. Я 

Тыф загражат Англии, В столиц! Англии, 
Льондон! появил ся тыф, привезеных віроятно 
через приізжих. Занотовано 137 случаев тыфа, 
в том числ1 парунадцетеро людей умерло. 

В звязи с том хворотом отбыло ся в Льон- 
доні засіданє 390 лікарей, котры обдумали 
средства против ширячой ся хвороті. 

Страшна злива в Бразылии. Над полудне- 
вом Бразылиом перешла страшна. буря, котра 
вырядила величезны шкоды. На многых штре- 
ках сут перерваны желізнодорожны торы. С 
місцевости Ксирика доносят, што ціле місто вст 
заляне водом и вода заберат домы. · Огромны 
втраты мают селяне в скотыні, котрой выто- 
пило ся барз дуже. " 

В иншой місцевости вітер розвалил два ко- 
стелы. Вітерница, была так сильна, же пере- 


несла о парунадцет метров пару деревяных хат, 

привяляючи их бельками цілы родины. 
Также на острові Джамайка вырядила бу- 

ря огромны шкоды. Вода знищила много мо- 


=== 
= 
== 
=== 
=== 

НЕХАЙ ЯКНАЙСКОРШЕ 
заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: гг. Овиф Ямовицкый — Крыница - Село 
и Михаил Перелом — Сянок. 

стов и подмыла желізнодорожный тор. Сут та- 
кже поважны втраты в людях. До тепер пө- 
дано, же число убитых и утопленых в чае! бу- 
рі выносит понад 80-еро люда. 

Бочкы с водом вместо урожайного поля. 
Професор калифорнийского универсытета др. 
Генцко выпродуковал в своей ляборатории по- 
мидоры, бандуры и инши ярины в двох боч- 
ках с водом, в котрой роспущено потребны до 
розвитя рослин хемичны субстанции. 

Ярины, плеканы через професора в воді 
мают во складникы ярин с грунту и выраста- 
ют значно скорше. Науковый світ заинтересо- 
зал ся живо вынаходом професора, котрый дає 
возможность каждому продуковати для своей 
родины ярины. Не потреба буде поля, бо .вы- 
старчат дві бочкы с водом. 

Горячи жерела в Исляндии служат до огрі- 
ваня мешкань. Далеко на полночи на Океан] 
Атлянтийском лежит остров Исляндия. Иелян- 
дия має климат студеный, але помимо того в 
%деякых міецах бют со землі сильны жерела 
горячой воды т. зв. „гейзеры”. 

Горячу воду тых „тейзеров” выкористано 
в послідном час! до огріваня хат в столицы 
краю, Рейкявик. Специяльны, водопроводны 
урядженя допроваджают 1.200 литров горячой 
воды на минуту. Вода розгріват руры, а от рур 
отрівают ся домы. 

Кром: того коло „тейзеров” заложено вели- 
къв огороды с деревами полудневых овочей, як 
помаранчи, бананы, виноград и т. д. бели пле- 
канве тых дерев принесе пожаданы результа- 
ты, то незадолго будеме спроваджати полудне- 
вы овочи с далекой полночи. 

а а чс аат есес ейуи аа? а асаа дас 
ЗАГЫНУЛ ХЛОПЕЦ. 

Дня 18. листопада т. р. вышол е хаты и 
пропал сын мой ПЕТРО СЫСАК с Брунар Вы- 
жных, почта. Снітница, пов. горлицкый. 

Хлопец был умственно упослідженый, мал 
літ 15, але выглядал на 13. Был он щуплый, 
лице бліде, подолтасте, нос тонкый, долгый. 0- 
чи сивы, волосы ясны, коротко стрижены. 

Вымова тяжка, затинаюча ся (тыкал ся). 
Мал на собі чорны, стары, цайговы ногавкы. 
сивый светер и старый, сивый кашкет. На но- 
гах керицы. 

Кто припровадит мені хлопца, або даст о 
нем знати, достане от мене сейчас 10 злотых. 

ИВАН СЫСАК, господар 
в Брунарах Выжных (п. Сытница). 

